CELEX: C2006/224/21
Language: et
Date: 2006-09-16 00:00:00
Title: Kohtuasi C-103/05: Euroopa Kohtu (teine koda) 13. juuli 2006.  aasta otsus (Oberster Gerichtshof'i (Austria) eelotsusetaotlus) — Reisch Montage AG versus Kiesel Baumaschinen Handels GmbH (Määrus (EÜ) nr 44/2001 — Artikli 6 lõige 1 — Kostjate paljusus — Liikmesriigis esitatud hagi pankrotis oleva isiku vastu, kelle alaline elu-või asukoht on selles liikmesriigis, ning kaaskostja vastu, kelle alaline elu- või asukoht on teises liikmesriigis — Pankrotis oleva isiku vastu esitatud hagi vastuvõetamatus — Asja lahendava kohtu pädevus kaaskostja vastu esitatud hagi osas)

16.9.2006   
            
            
               ET
            
            
               Euroopa Liidu Teataja
            
            
               C 224/12
            
         Euroopa Kohtu (teine koda) 13. juuli 2006. aasta otsus (Oberster Gerichtshof'i (Austria) eelotsusetaotlus) — Reisch Montage AG versus Kiesel Baumaschinen Handels GmbH
   (Kohtuasi C-103/05) (1)
   
   (Määrus (EÜ) nr 44/2001 - Artikli 6 lõige 1 - Kostjate paljusus - Liikmesriigis esitatud hagi pankrotis oleva isiku vastu, kelle alaline elu-või asukoht on selles liikmesriigis, ning kaaskostja vastu, kelle alaline elu- või asukoht on teises liikmesriigis - Pankrotis oleva isiku vastu esitatud hagi vastuvõetamatus - Asja lahendava kohtu pädevus kaaskostja vastu esitatud hagi osas)
   (2006/C 224/21)
   Kohtumenetluse keel: saksa
   Eelotsusetaotluse esitanud kohus
   Oberster Gerichtshof
   Põhikohtuasja pooled
   
      Hageja: Reisch Montage AG
   
      Kostja: Kiesel Baumaschinen Handels GmbH
   Kohtuasja ese
   Eelotsusetaotlus - Oberster Gerichtshof - Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (EÜT 2001, L 12, lk 1; ELT eriväljaanne 19/04, lk 42) artikli 6 lõike 1 tõlgendamine - Kostjate paljusus - Liikmesriigis esitatud hagi seal elava isiku vastu ja kaaskostja vastu, kelle elukoht on teises liikmesriigis - Nimetatud isiku vastu esitatud hagi vastuvõetamatus pankroti tõttu - Esimese Astme Kohtu pädevus kaaskostja vastu esitatud hagi osas
   Resolutiivosa
   Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades artikli 6 lõiget 1 tuleb tõlgendada nii, et põhikohtuasjaga sarnases olukorras võib hageja, kes esitab ühes liikmesriigis hagi kostja vastu, kelle alaline elu- või asukoht on selles liikmesriigis, ning kaaskostja vastu, kelle alaline elu- või asukoht on teises liikmesriigis, tugineda nimetatud sättele, isegi kui kõnealune hagi on selle esitamisel esimese kostja vastu siseriikliku eeskirja alusel esimese kostja suhtes vastuvõetamatu.
   
      (1)  ELT C 132, 28.5.2005.